Piatok, 5. jún 2020
Slabý dážď 11,2 °C
Mimoriadne správy
- Južná Kórea chce zastaviť posielanie balónov cez hranice, spôsobujú vraj napätie (video)
- Ruská vláda vyzýva USA k rešpektovaniu práv ľudí na pokojný protest
- Hranice Grécka sa otvárajú v polovici júna, medzinárodné lety začínajú lietať až od júla
- Pápež František pomôže nemocniciam, do aukcie ponúka bicykel Sagana aj Pellegriniovej plavky
- V Mexiku objavili najstaršiu a najväčšiu mayskú stavbu, ktorú domorodci využívali na masové rituály
Európska komisia stopla rozosielanie miliónov čínskych rúšok, dve krajiny sa sťažovali na ich kvalitu
Webnoviny 14. máj 2020 24
14.5.2020 (Webnoviny.sk) - Európska komisia vo štvrtok oznámila, že zrušila rozosielanie 10 miliónov čínskych rúšok do členských štátov a Veľkej Británie. Stalo sa tak po tom, čo sa dve krajiny sťažovali na nízku kvalitu tovaru, ktorý dostali.
V rámci úsilia o potlačenie pandémie koronavírusu začala exekutíva Európskej únie tento mesiac rozosielať masky zdravotníckym pracovníkom. Prvú zásielku 1,5 milióna masiek poslala do 17 z 27 členských štátov a Británie.
Poľský minister zdravotníctva Lukasz Szumowski však uviedol, že 600-tisíc kusov, ktoré Poľsko dostalo, nemalo európske certifikáty a nespĺňalo zdravotné normy určené pre ich distribúciu. Holandsko hlásilo podobné problémy.
"Rozhodli sme sa zrušiť ďalšie dodávky týchto rúšok," uviedol v reakcii hovorca komisie Stefan De Keersmaecker. "Pokiaľ tam je skutočne problém s kvalitou, uvidíme, aké kroky podnikneme," dodal. V prípade potreby nevylúčil ani právne kroky.
Rúška kúpili od čínskeho dodávateľa prostredníctvom fondu Európskej únie. Distribuované mali byť v týždňových intervaloch v priebehu šiestich týždňov.
Viac k témam: Ekonomické dopady koronavírusu, Koronavírus, ochranné rúška
Zdroj: Webnoviny.sk - Európska komisia stopla rozosielanie miliónov čínskych rúšok, dve krajiny sa sťažovali na ich kvalitu © SITA Všetky práva vyhradené.
Populárne články
Ako mesiac s koronavírusom zmenil slovenskú módnu e-commerce a nákupné správanie Slovákov? Utorok, 17:01
Copyright © SITA Slovenská tlačová agentúra a.s. Všetky práva vyhradené. SITA Slovenská tlačová agentúra a. s. si vyhradzuje právo udeľovať súhlas na rozmnožovanie, šírenie a na verejný prenos tohto článku a jeho častí.